
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 8Nt/4/2025 8525010088 02. 07. 2025 Mgr. Vladimír Gurka ECLI:SK:OSSL:2025:8525010088.2
Uznesenie Okresný súd Stará Ľubovňa, samosudca Mgr. Vladimír Gurka, na verejnom zasadnutí dňa 2. júla 2025 v Starej Ľubovni v trestnej veci proti neznámemu páchateľovi o návrhu prokurátora na zhabanie veci takto rozhodol: Súd podľa § 83 ods. 1 písm. a), písm. g) Trestného zákona u k l a d á ochranné opatrenie, a to zhabanie krátkej opakovacej zbrane – revolvera typu Bulldog, kaliber 38 Short Colt alebo 380 Short, bez označenia výrobného čísla, ktorá bola zaistená pri obhliadke miesta činu dňa 9.9.2024 v pivnici prislúchajúcej k bytu č. XX v bytovom dome na adrese A. XXX/X, B.. odôvodnenie: Nakoľko sa po vyhlásení uvedeného uznesenia prokurátor a opatrovník neznámeho vlastníka vzdali práva podať sťažnosť, bolo v zmysle § 176 ods. 3 Trestného poriadku vyhotovené zjednodušené písomné uznesenie, ktoré neobsahuje odôvodnenie. Poučenie: Proti tomuto uzneseniu je prípustná sťažnosť, ktorú možno podať Okresnému súdu Stará Ľubovňa do troch pracovných dní od oznámenia tohto uznesenia. Oznámením uznesenia bolo jeho vyhlásenie. Sťažnosť má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:OSSL:2025:8525010088.2 (dáta aktuálne k 12. 11. 2026). Záväzné je znenie zverejnené súdom.




